
ОБЩИНА  ГРАМАДА      ОБЛАСТ  ВИДИН

__________________________________________________________________________

( 3830 гр. Грамада пл. " М. Нинов "  № 1 ( / 09337/  22-58

факс / 09337 /  22-31 e-mail: obstina_gramada@abv.bg


Община Грамада
стартира нова процедура за предоставяне на 
иновативни здравно-социални услуги
Община Грамада кандидатства по процедура „Иновативни здравно-социални услуги“ и ще надгради реализираните дейности и постигнатите резултати по процедура „Грижа в дома“, продължителност до 24 месеца.
За община Грамада са определени минимум 20 бройки потребители, при почасов разход за предоставяне на услугите в домашна среда.

В тази връзка Община Грамада уведомява, че от 06.06.2025 г.  до 13.06.2025г. – до запълване на определените бройки отпуснати за общината, се приемат Заявления за ползване на почасови здравно-социални услуги за възрастни в невъзможност за самообслужване, самотно живеещи и хора с увреждания по проект „Иновативни здравно-социални услуги в община Грамада“.
Дейностите, предоставяни по проекта, са:

· Социално-битови дейности: помощ при почистване на дома, помощ при поддържане на лична хигиена (обличане, събличане), пазаруване и плащане на сметки /със средства на потребителите/, придружаване при разходка или посещение при лекар, насърчаване на комуникацията и поддържане на социални контакти и други съобразно индивидуалните потребности;
За всички допустими по настоящата процедура потребители ще бъде изготвена реална оценка на нуждата от подкрепа по методика от Управляващия орган, използвайки инструментариума за извършване на функционална оценка на лицата за извършване на ежедневни дейности по скалата на Бартел и оценка на възможностите на лицата да извършват инструментални ежедневни дейности по скалата на Лоутън-Броди.

Кандидатите, изявили желание да използват услугата трябва да отговарят на следните условия: 

· самотно живеещи лица с увреждания, които независимо, че нямат определена чужда помощ, разполагат със съответните медицински документи, удостоверяващи невъзможността им за самообслужване за определен период от време;
· самотно живеещи лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност.
Кандидатите трябва да подадат следните документи:
· Заявление за ползване на услуга /Приложение № 1А/;
· документ за самоличност (за справка); 
· документ за самоличност на законния представител – настойник, попечител (за справка; ако е приложимо);
· експертно решение на ТЕЛК/НЕЛК, протокол от ЛКК (копие);
· документ за настойничество/попечителство или пълномощно да се представлява лицето, желаещо да ползва услугата (копие);
· декларация за съгласие за обработване на личните данни /Приложение № 2А/;
· Декларация от кандидат-потребителя за упълномощаване /Приложение № 3А/;
· Декларация за недопускане на двойно финансиране /Приложение № 4А/.
Всички образци на документите са достъпни в сайта на Община Грамада obstina_gramada@abv.bg, раздел „ Иновативни здравно-социални услуги“ и в офиса  на проекта – Общинска администрация Грамада, пл. „ Мико Нинов № 1. 

Продължителността  е за 24 месеца.
За услугата не се заплаща такса!

Услугата се предоставя в  населените места в община Грамада.
Заявления се приемат от 06.06.2025 г. до 13.06.2025  до запълване на определените бройки отпуснати за общината, всеки работен ден от 8:00 ч. до 17:00 ч. в Община Грамада на адрес: гр. Грамада пл. „ Мико Нинов“ № 1.
За допълнителна информация:

тел. 0889199441
 ПРОЕКТ „ИНОВАТИВНИ ЗДРАВНО-СОЦИАЛНИ УСЛУГИ 
В ОБЩИНА ГРАМАДА“


